62017TJ0242_INF
Απόφαση του Γενικού Δικαστηρίου (πρώτο τμήμα) της 19ης Οκτωβρίου 2022 –SC κατά Eulex Kosovo
(Υπόθεση T‑242/17 RENV)
«Ρήτρα διαιτησίας – Κοινή εξωτερική πολιτική και πολιτική ασφαλείας – Διεθνές πολιτικό προσωπικό των διεθνών αποστολών της Ευρωπαϊκής Ένωσης – Διαδοχικές συμβάσεις εργασίας ορισμένου χρόνου – Εσωτερικός διαγωνισμός – Μη ανανέωση της σύμβασης ορισμένου χρόνου – Συμβατική ευθύνη – Εξωσυμβατική ευθύνη – Αγωγή αποζημιώσεως – Αρμοδιότητα του Γενικού Δικαστηρίου – Παραδεκτό – Διαδικασία εκδόσεως ερήμην αποφάσεως»
1.
Κοινή εξωτερική πολιτική και πολιτική ασφαλείας – Μη στρατιωτικές αποστολές της Ευρωπαϊκής Ένωσης – Προσωπικό – Διεθνές πολιτικό προσωπικό – Αγωγή αποζημιώσεως – Αρμοδιότητα του δικαστή της Ένωσης – Μέλος του προσωπικού που προσλαμβάνεται βάσει διαδοχικών συμβάσεων εργασίας ορισμένου χρόνου – Πρώτες συμβάσεις εργασίας απονέμουσες διεθνή δικαιοδοσία στα δικαστήρια κράτους μέλους – Τελευταίες συμβάσεις εργασίας περιέχουσες ρήτρα η οποία απονέμει αρμοδιότητα στο Δικαστήριο – Πεδίο εφαρμογής της ρήτρας διαιτησίας – Προσφυγή για την αμφισβήτηση της νομιμότητας της απόφασης περί απορρίψεως της υποψηφιότητας του εν λόγω μέλους του προσωπικού κατόπιν εσωτερικού διαγωνισμού και της απόφασης περί μη ανανέωσης της τελευταίας συμβάσεώς του – Εμπίπτει
(Άρθρα 268 και 272 ΣΛΕΕ)
(Βλ. σκέψεις 42-45, 47)
2.
Κοινή εξωτερική πολιτική και πολιτική ασφαλείας – Μη στρατιωτικές αποστολές της Ευρωπαϊκής Ένωσης – Προσωπικό – Διεθνές πολιτικό προσωπικό – Αγωγή αποζημιώσεως – Μέλος του προσωπικού που προσλαμβάνεται βάσει διαδοχικών συμβάσεων εργασίας ορισμένου χρόνου – Απόφαση περί απορρίψεως της υποψηφιότητας του εν λόγω μέλους του προσωπικού σε εσωτερικό διαγωνισμό και απόφαση περί μη ανανέωσης της τελευταίας συμβάσεώς του – Πλαίσιο το οποίο τεκμηριώνει την ύπαρξη έλλειψης αντικειμενικότητας ή σύγκρουσης συμφερόντων – Αποκατάσταση της υλικής ζημίας
(Άρθρα 268 και 272 ΣΛΕΕ)
(Βλ. σκέψεις 60‑68)
Διατακτικό
Το Γενικό Δικαστήριο αποφασίζει:
1)
Η Eulex Κοσσυφοπέδιο υποχρεούται να καταβάλει στην SC αποζημίωση ποσού το οποίο αντιστοιχεί στις μεικτές αποδοχές 19 μηνών για την υλική ζημία την οποία υπέστη, πλέον ημερησίων αποζημιώσεων και μισθολογικών αυξήσεων τις οποίες θα ελάμβανε η SC εάν η τελευταία σύμβαση εργασίας της είχε ανανεωθεί έως τις 14 Ιουνίου 2018, καθώς και αποζημίωση για ηθική βλάβη, εκτιμώμενη κατά δίκαιη και εύλογη κρίση στο ποσό των 50000 ευρώ.
2)
Καταδικάζει την Eulex Κοσσυφοπέδιο στα δικαστικά έξοδα της παρούσας διαδικασίας καθώς και στα έξοδα της διαδικασίας στην υπόθεση C‑730/18 P και στην υπόθεση T‑242/17.